02007091307980008 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 709 

1 3 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μέλους Διοικητικού Συμβουλίου του 
Ελληνικού Κέντρου Ευρωπαϊκών Μελετών 

(Ε.Κ.Ε.Μ.). 

Σύσταση - συγκρότηση και αποζημίωση επιτροπών για 
τη Διοίκηση και την αξιολόγηση της ενέργειας 2.1 ,β 
«Επιμόρφωση Εκπαιδευτών - Διοικητικού Προσωπι¬ 


κού Ο.Ε.Ε.Κ. - Ι.Ε.Κ.». 2 

Ανάθεση διενέργειας φορολογικού ελέγχου στον Προϊ¬ 
στάμενο της Δ.Ο.Υ. ΦΑΕΕ Θεσσαλονίκης. 3 


Καθορισμός εφάπαξ αποζημίωσης των φοιτητών Τμη¬ 
μάτων της Σχολής Τεχνολογικών Επιστημών του Πα¬ 
νεπιστημίου Θεσσαλίας, που πραγματοποιούν πρα¬ 
κτική άσκηση στο επάγγελμα. 

Σύνταξη Κανονισμού Λειτουργίας Δημοσίων Βιβλιοθη¬ 
κών. 

Τροποποίηση της 33368/27.4.98 υπουργικής απόφα¬ 
σης “Εκτακτη οικονομική ενίσχυση ανέργων Βο- 

ρειοκεντρικής Εύβοιας” . 

Ίδρυση Πυροσβεστικού Κλιμακίου στις Καρυές Αγίου 
Όρους. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΦΥ Π.043/ΑΣ 375 (1) 

Αντικατάσταση μέλους Διοικητικού Συμβουλίου του Ελλη¬ 
νικού Κέντρου Ευρωπαϊκών Μελετών (Ε.Κ.Ε.Μ.). 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 2 παρ. 2 του Ν. 1791 /1988 «Ίδρυση Ελλη¬ 
νικού Κέντρου Ευρωπαϊκών Μελετών και άλλες διατάξεις» 
(Α' 141). 

2. Την υπ’ αριθ. ΑΝΥΠ 342/8.9.1988 απόφαη του Ανα¬ 
πληρωτή Υπουργού Εξωτερικών «Διοίκηση και λειτουργία 
του Ελληνικού Κέντρου Ευρωπαϊκών Μελετών» (Β' 650), 


όπως τροποποιήθηκε με την υπ’ αριθ. 428/4.6.1993 από¬ 
φαση του Υπουργού Εξωτερικών (Β' 556). 

3. Την υπ’ αριθ. ΑΝΥΠ 208/16.6.1989 απόφαη του 
Αναπληρωτή Υπουργού Εξωτερικών «Διοίκηση και λει¬ 
τουργία του Ελληνικού Κέντρου Ευρωπαϊκών Μελετών» 
(Β' 498). 

4. Την υπ' αριθ. 010/9/ΑΣ 22/3.2.1997 κοινή απόφαση 
του Πρωθυπουργού και του Υπουργού Εξωτερικών περί 
καθορισμού αρμοδιοτήτων του Υφυπουργού Εξωτερικών 
Γ. Κρανιδιώτη (Β' 102). 

5. Την στο ΦΕΚ 442/τ. Β730.5.1997 δημοσιευθείσα 
απόφαση Α.Π. ΥΦΥΠ 010/54/ΑΣ 278 του Υφυπουργού 
Εξωτερικών περί «διορισμού Διοικητικού Συμβουλίου του 
Ελληνικού Κέντρου Ευρωπαϊκών Μελετών (Ε.Κ.Ε.Μ.)». 

6. Την από 22.5.1998 υποβολή παραίτησης του Στυλια¬ 
νού Περράκη από μέλος του Δ.Σ. του Ε.Κ.Ε.Μ., η οποία γί¬ 
νεται αποδεκτή με την παρούσα. 

7. Το άρθρο 27 του Ν. 2081/1992 (Α' 154) και το γεγο¬ 
νός ότι με την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού, αποφασί¬ 
ζουμε: 

Ορίζουμε, σε αντικατάσταση του Στυλιανού Περράκη, 
τον Παναγιώτη Παναγιωτόπουλο, επιχειρηματία, ως μέλος 
του Διοικητικού Συμβουλίου του Ε.Κ.Ε.Μ. Κατά τα λοιπά 
ισχύει η ως άνω (εδ. 5 της παρούσας) προηγούμενη από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1998 

Ο ΥΦΥΠΟΥΡΓΟΣ 

ΓΙΑΝΝΟΣ ΚΡΑΝΙΔΙΩΤΗΓ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2042173/4396/0022 (2) 

Σύσταση - συγκρότηση και αποζημίωση επιτροπών για τη 
Διοίκηση και την αξιολόγηση της ενέργειας 2.1 .β «Επι¬ 
μόρφωση Εκπαιδευτών - Διοικητικού Προσωπικού 
Ο.Ε.Ε.Κ. - Ι.Ε.Κ.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


διάστημα μέχρι τις 31.12.1999. Το έργο περιγράφεται στο 
Τεχνικό Δελτίο Ενέργειας, με τίτλο «Επιμόρφωση Εκπαι¬ 
δευτών - Διοικητικού Προσωπικού Ο.Ε.Ε.Κ. - Ι.Ε.Κ.», που 
έχει υποβάλει ο Ο.Ε.Ε.Κ. στα πλαίσια του Β' Κ.Π.Σ. 1994 - 
1999/ΕΠΕΑΕΚ και ειδικότερα στο στο Υποπρόγραμμα 2, 
«Αρχική Επαγγελματική Εκπαίδευση και Κατάρτιση», Μέ¬ 
τρο 2.1 Ι.Ε.Κ., Ενέργεια 2.1 ,β, που έχει εγκριθεί από την 
Ευρωπαϊκή Επιτροπή. 


Έχοντας υπόψη: 

1. Τις διατάξεις του άρθρου 7 παρ. 9 εδάφιο δ της παρ. 
1, 2, 3 του άρθρου 10 του Ν. 2009/92 (ΦΕΚ 18 τ. Α') 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις», όπως τροποποιήθηκε και 
ισχύει. 

2. Τις διατάξεις της παρ. 3 του άρθρου 22 του Ν. 
2362/95 (ΦΕΚ 247 τ. Α’). 

3. Το Τεχνικό Δελτίο ενέργειας, με τίτλο «Επιμόρφωση 
Εκπαιδευτών - Διοικητικού Προσωπικού Ο.Ε.Ε.Κ. - 
Ι.Ε.Κ.», που έχει υποβάλει ο Ο.Ε.Ε.Κ. στα πλαίσια του Β' 
Κ.Π.Σ. 1994 -1999/ΕΠΕΑΕΚ και ειδικότερα στο Υποπρό¬ 
γραμμα 2, «Αρχική Επαγγελματική Εκπαίδευση και Κατάρ¬ 
τιση», Μέτρο 2.1 Ι.Ε.Κ., ενέργεια 2.1 ,β, που έχει εγκριθεί 
από την Ευρωπαϊκή Επιτροπή. 

4. Το γεγονός ότι από τις διατάξεις της απόφασης αυτής 
προκαλείται συνολική δαπάνη σε βάρος του προϋπολογι¬ 
σμού του Οργανισμού Επαγγελματικής Εκπαίδευσης και 
Κατάρτισης (Ο.Ε.Ε.Κ. - Ν.Π.Δ.Δ.) για το τρέχον οικονο¬ 
μικό έτος 1998 ύψους 9.020.000 δρχ. και για το επόμενο 
18.960.000 δρχ. για την οποία δαπάνη υπάρχει σχετική 
πρόβλεψη για την κάλυψή της. 

5. Τις διατάξεις του άρθρου 40 του Ν. 849/78 ΦΕΚ 222 
και του άρθρου 8 του Ν. 2129/93. 

6. Την υπ' αριθ. 1107147/1239/0006Α74.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

7. Την επί του θέματος 3, στ και ζ, απόφαση του Δ.Σ. 
του Ο.Ε.Ε.Κ., στην υπ’ αριθ. 10/14.4.98 συνεδρίασή του, 
αποφασίζουμε: 

Α.1. Την σύσταση μίας (1) Επιτροπής, για τη Διοίκηση 
της Ενέργειας, 2.1.β, με τίτλο «Επιμόρφωση Εκπαιδευτών 
- Διοικητικού προσωπικού Ο.Ε.Ε.Κ. - Ι.Ε.Κ.». 

Έργο της Επιτροπής για τη Διοίκηση της Ενέργειας, 
σύμφωνα με το Τεχνικό Δελτίο 2.1.β που έχει εγκριθεί 
από την Ε.Ε. είναι: 

α. Όλες εκείνες οι υποστηρικτικές ενέργειες για τις 
διαδικασίες και την υλοποίηση της ενέργειας, όπως π.χ. 
επιλογή φορέων υλοποίησης της ενέργειας κ.α. 

β. Ο προσδιορισμός του περιεχομένου των προγραμμά¬ 
των επιμόρφωσης, σε συνεργασία και με τους φορείς 
εκτέλεσης της επιμόρφωσης. 

γ. Η παρακολούθηση και ο έλεγχος της υλοποίησης του 
έργου. 

Ο προϋπολογισμός του έργου 3, υποέργο 3α «Διοίκηση 
της Ενέργειας» περιλαμβάνει όλα τα λειτουργικά έξοδα 
(αμριβές, μετακινήσεις, αποζημιώσεις τρίτων κλ.π.) και 
ανέρχονται στο ποσό των 17.100.000 δρχ. για το χρονικό 


Α.2. Η σύνθεση της Επιτροπής είναι εννεαμελής (9 
μέλη), αποτελούμενη από Πρόεδρο, Γραμματέα και επτά 
(7) μέλη. 

Η Επιτροπή θα λειτουργεί σύμφωνα με τις διατάξεις του 
Δημοσίου. 

Οι αποζημιώσεις των μελών της Επιτροπής ανά μήνα θα 
είναι: 

α. Πρόεδρος: 120.000 δρχ. 

β. Μέλος: 100.000 δρχ. 

γ. Γραμματέας: 80.000 δρχ. 

Προβλεπόμενη έναρξη λειτουργίας Επιτροπής: 
1.6.98. 


Χρονικό διάστημα Επιτροπής: Μέχρι τη λήξη του έργου, 
όπως προσδιορίζεται στο Τεχνικό Δελτίο Ενέργειας, δη¬ 
λαδή το τέλος του 1999. 

Β.1. Την σύσταση μίας (1) Επιτροπής, για την αξιολό¬ 
γηση της ενέργειας, 2.1 .β, με τίτλο «Επιμόρφωση Εκπαι¬ 
δευτών - Διοικητικού προσωπικού Ο.Ε.Ε.Κ. - Ι.Ε.Κ.». 

Έργο της Επιτροπής για την αξιολόγηση της ενέργειας, 
σύμφωνα με το Τεχνικό Δελτίο 2.1 .β που έχει εγκριθεί 
από την Ε.Ε. είναι: 

α. Η σύνταξη δελτίων αξιολόγησης, για κάθε φάση εκτέ¬ 
λεσης του προγράμματος. 

β. Η σύνταξη ερωτηματολογίων προς επιμορφωθέ- 
ντες. 

γ. Η σύνταξη ενδιαμέσων εκθέσεων αξιολόγησης. 

δ. Η σύνταξη τελικής έκθεσης αξιολόγησης. 

Ο προϋπολογισμός του έργου 3, υποέργο 3α «Αξιολό¬ 
γηση της Ενέργειας» περιλαμβάνει όλα τα λειτουργικά 
έξοδα (αμοιβές μελετών, μετακινήσεις, αποζημιώσεις τρί¬ 
των, κατασκευή εργαλείων και μέσων αξιολόγησης, ερω¬ 
τηματολόγια, λειτουργικά έξοδα κλ.π.) και ανέρχονται στο 
ποσό των 10.880.000 δρχ. για το χρονικό διάστημα μέχρι 
τις 31.12.1999. Τ ο έργο περιγράφεται στο Τ εχνικό Δελτίο 
ενέργειας, με τίτλο «Επιμόρφωση Εκπαιδευτών - Διοικητι¬ 
κού Προσωπικού Ο.Ε.Ε.Κ. - Ι.Ε.Κ.», που έχει υποβάλει ο 
Ο.Ε.Ε.Κ. στα πλαίσια του Β' Κ.Π.Σ. 1994-1999/ΕΠΕΑΕΚ 
και ειδικότερα στο στο Υποπρόγραμμα 2, «Αρχική Επαγ¬ 
γελματική Εκπαίδευση και Κατάρτιση», Μέτρο 2.1 Ι.Ε.Κ., 
Ενέργεια 2.1 ,β, που έχει εγκριθεί από την Ευρωπαϊκή Επι¬ 
τροπή. 

Β.2. Η σύνθεση της Επιτροπής είναι πενταμελής (5 
μέλη), αποτελούμενη από Πρόεδρο, Γραμματέα και τρία 
(3) μέλη. 

Η Επιτροπή θα λειτουργεί σύμφωνα με τις διατάξεις του 
Δημοσίου. 

Οι αποζημιώσεις των μελών της Επιτροπής ανά μήνα θα 
είναι: 

α. Πρόεδρος: 180.000 δρχ. 

Μέλος: 140.000 δρχ. 

γ. Γραμματέας: 80.000 δρχ. 

Προβλεπόμενη έναρξη λειτουργίας Ομάδας: 1.9.98. 

Χρονικό διάστημα Ομάδας: Μέχρι τη λήξη του έργου, 
όπως προσδιορίζεται στο Τεχνικό Δελτίο Ενέργειας, δη¬ 
λαδή το τέλος του 1999. 

Τα μέλη των Επιτροπών που συστήνονται με την πα¬ 
ρούσα απόφαση, ορίζονται με απόφαση του Δ.Σ. του 
Ο.Ε.Ε.Κ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουνίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. 1076886/4511/ΔΣΣΦΕ-Β (3) 

Ανάθεση διενέργειας φορολογικού ελέγχου στον Προϊ¬ 
στάμενο της Δ.Ο.Υ. ΦΑΕΕ Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του εδαφίου β' της παραγράφου 4 του 
άρθρου 66 του Ν. 2238/1994 (ΦΕΚ Α'/151) σύμφωνα με 
τις οποίες ο Υπουργός Οικονομικών με απόφασή του μπο¬ 
ρεί να αναθέσει τη διενέργεια ελέγχου σε Προϊστάμενο 
άλλης Δημόσιας Οικονομικής Υπηρεσίας (Δ.Ο.Υ.), που 
δεν είναι καθ’ ύλη και τόπο αρμόδιος. 

2. Τις διατάξεις του άρθρου 3 του Νόμου 2343/95, με 
τις οποίες συστήθηκαν στο Υπουργείο Οικονομικών, υπη¬ 
ρεσίες φορολογικού ελέγχου με τον τίτλο «Ελεγκτικά Κέ¬ 
ντρα» (ΕΘ.Ε.Κ. & Π.Ε.Κ.), το Π.Δ. 280/97, με το οποίο κα¬ 
θορίστηκε το οργανωτικό πλαίσιο των Ελεγκτικών Κέ¬ 
ντρων και την 1054869/1141 /Α0006/6.5.98 Α.Υ.Ο. 
(ΦΕΚ Β7478) που ορίζει χρόνο έναρξης λειτουργίας του 
ΕΘ.Ε.Κ. την 15.6.1998. 

3. Την 1002298/33/0006Α78.1.1997 (ΦΕΚ 19/τ. Β’) 
απόφαση Υπουργού Οικονομικών «Μεταβίβαση της εξου¬ 
σίας να υπογράφουν με εντολή Υφυπουργού στο Γενικό 
Γραμματέα, στους Γενικούς Διευθυντές του Υπουργείου 
Οικονομικών κ.λ.π.». 

4. Την από 22.6.1998 αίτηση της επιχ/σης «Ε. ΤΣΑ- 
ΝΤΑΛΗΣ Α.Ε.» - Ποτοποιία - Οινοποιία - Αγ. Παύλος Χαλ¬ 
κιδικής, με την οποία ζητά να ελεγχθεί για τα ανέλεγκτα 
έτη μέχρι και τη χρήση 1996, λόγω επικείμενης εισαγωγής 
της στο Χρηματιστήριο Αξιών Αθηνών. 

5. Τις διατάξεις του άρθρου 9 Κεφ. Β' μέρος Α' του Νό¬ 
μου 2323/95 (ΦΕΚ 146/Α717.7.95) περί εισαγωγής εται¬ 
ρειών στο Χρηματιστήριο Αξιών Αθηνών. 

6. Το 5164/22.6.1998 έγγραφο της Οικον. Επιθ/σης 
Κεντρ. Μακεδονίας από το οποίο προκύπτει ότι από την 
αρμόδια Δ.Ο.Υ. Ν. Μουδανιών έχει εκδοθεί εντολή ελέγ¬ 
χου της ανωτέρω επιχ/σης μέχρι και τη χρήση 1992. 

7. Το γεγονός ότι το ΕΘ.Ε.Κ., ως αρμόδια υπηρεσία για 
τον έλεγχο των υπολοίπων ανέλεγκτων χρήσεων, την «Ε. 


ΤΣΑΝΤΑΔΗΣ Α.Ε.» - Ποτοποιία - Οινοποιία - Αγ. Παύλος 
Χαλκιδικής, πρόσφατα τέθηκε σε λειτουργία, ενώ αντί¬ 
θετα οι υπάλληλοι της Δ.Ο.Υ. ΦΑΕΕ θεσ/νίκης διενερ¬ 
γούν τον έλεγχο των χρήσεων 1987 έως 1992, αποφασί¬ 
ζουμε: 

Αναθέτουμε στον Προϊστάμενο της Δ.Ο.Υ. ΦΑΕΕ Θεσ¬ 
σαλονίκης τη διενέργεια φορολογικού ελέγχου των ανέλε¬ 
γκτων χρήσεων από 1993 έως και 1996 της επιχείρησης 
«Ε. ΤΣΑΝΤΑΔΗΣ Α.Ε.» - Ποτοποιία - Οινοποιία - Αγ. Παύ¬ 
λος Χαλκιδικής. 

Η απόφαση αυτή, που δεν προκαλεΐ δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 26 Ιουνίου 1998 

Με εντολή Υπουργού 
Ο Γ ενικός Δ/ντής 
ΑΝΔΡΕΑΣ ΚΟΨΙΑΥΤΗΣ 

-♦- 

Αριθ. Φ.5/Β3/700 (4) 

Καθορισμός εφάπαξ αποζημίωσης των φοιτητών Τμημά¬ 
των της Σχολής Τεχνολογικών Επιστημών του Πανεπι¬ 
στημίου Θεσσαλίας, που πραγματοποιούν πρακτική 
άσκηση στο επάγγελμα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 (παρ. 1 και 4) του Ν. 2327/95 «Εθνικό 
Συμβούλιο Παιδείας, ρύθμιση θεμάτων έρευνας, παιδείας 
και μετεκπαίδευσης εκπαιδευτικών και άλλες διατάξεις» 
(ΦΕΚ 153/Α'). 

β) Του άρθρου 29α του Ν. 1558/86 (ΦΕΚ 137/Α'), όπως 
αυτό προσετέθη με το άρθρο 27 του Ν. 2081/92 (ΦΕΚ 
154/Α') και τροποποιήθηκε με την παράγραφο 2α του άρ¬ 
θρου 1 του Ν. 2409/97 (ΦΕΚ 38/Α'). 

γ) Του άρθρου 22 (παρ. 3) του Ν. 2362/95 «περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α'). 

δ) Της αριθ. 1107147/1239/0006Α74.10.1996 από¬ 
φασης του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922/Α'). 

2. Τα αριθ. 3/1998 και 3359/25.5.1998 έγγραφα του 
Πανεπιστημίου Θεσσαλίας. 

3. Το γεγονός ότι από τις διατάξεις της απόφασης αυτής 
προκαλείται κατ' έτος δαπάνη ύψους 8.000.000 δραχ. 
περίπου σε βάρος του προϋπολογισμού του Πανεπιστη¬ 
μίου Θεσσαλίας (Κ.Α.Ε. 4121). Για το οικονομικό έτος 
1998 υπάρχει εγγεγραμμένη σχετική πίστωση, αποφασί¬ 
ζουμε: 

Καθορίζουμε από το ακαδημαϊκό έτος 1997-98 ως 
εφάπαξ αποζημίωση των φοιτητών των Τμημάτων: α) Πο¬ 
λιτικών Μηχανικών, β) Μηχανολόγων Μηχανικών Βιομηχα¬ 
νίας, και γ) Μηχανικών Χωροταξίας και Περιφερειακής 
Ανάπτυξης της Σχολής Τεχνολογικών Επιστημών του Πα- 

νεπιστημίου Θεσσαλίας, που πραγματοποιούν πρακτική 
άσκηση στο επάγγελμα, το ποσό των εξήντα χιλιάδων 
(60.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. ΙΖ/672 (5) 

Σύνταξη Κανονισμού Λειτουργίας Δημοσίων Βιβλιοθη¬ 
κών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 1362/49 «περί ιδρύσεως, ανα- 
συγκροτήσεως και ενιαίας οργάνωσης των ανά το κράτος 
Βιβλιοθηκών». 

2. Τις διατάξεις του άρθρου 2 του Ν. 1558/85 «Κυβέρ¬ 
νηση και Κυβερνητικά Όργανα». 

3. Την αριθ. ΙΖ/941/23.7.97 απόφαση για τη «συγκρό¬ 
τηση Επιτροπής για σύνταξη εισήγησης Κανονισμού Λει¬ 
τουργίας Βιβλιοθηκών και αναμόρφωση των Δελτίων δρα¬ 
στηριότητας βιβλιοθηκών και βιβλιοαυτοκινήτων». 

4. Την αριθ. ΙΖ/253/11.3.98 γνωμοδότηση του νομικού 
συμβούλου του ΥΠΕΠΘ. 

5. Την ανάγκη εκσυγχρονισμού των δημοσίων βιβλιοθη¬ 
κών, αποφασίζουμε: 

Εγκρίνουμε τον παρακάτω κανονισμό λειτουργίας βι¬ 
βλιοθηκών, με βάση τον οποίο οι δημόσιες βιβλιοθήκες θα 
λειτουργούν ομοιόμορφα υπό την εποπτεία των οικείων 
εφορειών ως εξής: 

1. Σκοποί και στόχοι της δημόσιας βιβλιοθήκης 

Σκοπός της Δημόσιας Βιβλιοθήκης είναι να προωθεί χω¬ 
ρίς πολιτικές, θρησκευτικές, φυλετικές και άλλες διακρί¬ 
σεις την εξάπλωση της γνώσης, εκπαίδευσης, πολιτισμού 
και να καθιστά εφικτή την πρόσβαση σε κάθε είδους πλη¬ 
ροφορία. 

Οι Δημόσιες Βιβλιοθήκες στοχεύουν μεταξύ άλλων στη: 

-δημιουργία και ενίσχυση της αναγνωσιμότητας. 

-παροχή εμπειριών, για προσωπική δημιουργική εξέ¬ 
λιξη. 

-ανάπτυξη της φαντασίας και της δημιουργικότητας 
των νέων. 

-προώθηση της ενημέρωσης στα θέματα της πολιτιστι¬ 
κής κληρονομιάς, των επιστημονικών επιτευγμάτων και 
καινοτομιών. 

-υποστήριξη της προφορικής παράδοσης. 

-εξασφάλιση πρόσβασης των πολιτών σε κάθε είδους 
πληροφορία, που συνδέεται με την τοπική κοινωνία. 

-ενίσχυση της προσπάθειας απόκτησης προσόντων, 


που συνδέονται άμεσα με τη χρήση υπολογιστών και την 
πληροφορική τεχνολογία. 

Οι Δημόσιες Βιβλιοθήκες θα πρέπει επίσης να δραστη¬ 
ριοποιούνται έτσι ώστε: 

-να θέτουν στη διάθεση του κοινού οπτικοακουστικό 
υλικό. 

-να θέτουν στη διάθεση του κοινού υλικό σε ηλεκτρο¬ 
νική μορφή. 

-να προβλέπουν την εξασφάλιση των υπηρεσιών τους και 
για το κοινό που δεν μπορεί να επισκεφθεί τη βιβλιοθήκη. 

-να προσαρμόζουν τις ώρες λειτουργίας τους σύμφωνα 
με τις ανάγκες των πολιτών. 

Για την πραγματοποίηση του σκοπού αυτού η Δημόσια 
Βιβλιοθήκη δρομολογεί τις παρακάτω ενέργειες: 

-Μεριμνά για την απόκτηση, επεξεργασία, διάθεση, συ¬ 
ντήρηση και προβολή του υλικού. 

-Συνεχώς ερευνά για την εξακρίβωση των αναγκών των 
χρηστών της Βιβλιοθήκης, όπως αυτές διαμορφώνονται 
κάθε τόσο, μέσα από στενή συνεργασία της Βιβλιοθήκης 
με το κοινό της, φορείς κ.λπ. 

-Παρακολουθεί και ενσωματώνει τις εξελίξεις στη βι¬ 
βλιοθηκονομία και τις επιστήμες της πληροφόρησης, κα¬ 
θώς και τις τεχνολογικές εξελίξεις, που θα διευκολύνουν 
τις επιτελούμενες εργασίες και θα συντελέσουν στην ανά¬ 
πτυξη νέων υπηρεσιών. 

-Υιοθετεί εθνικά και διεθνή πρότυπα. 

-Συγκεντρώνει και συγκροτεί ειδικές συλλογές (έργα 
τέχνης, λαογραφικό, αρχειακό, μουσειακό και άλλο υλικό), 
και αναλαμβάνει την οργάνωση, διαχείριση και διάθεση το¬ 
πικών πηγών πληροφόρησης. 

-Οργανώνει και λειτουργεί ανάλογες υπηρεσίες, πραγ¬ 
ματοποιεί δραστηριότητες όπως εκθέσεις, διαλέξεις, συ¬ 
νέδρια κ.λπ., και τέλος συνεργάζεται με άλλες βιβλιοθή¬ 
κες και φορείς. 

-Ενεργοποιείται στα πλαίσια οργάνωσης και λειτουρ¬ 
γίας ενός Εθνικού Δικτύου Βιβλιοθηκών. 

2. Συλλογή - Επεξεργασία - Διάθεση υλικού. 

2.1. Συλλογή υλικού 

2.1.1. Ορισμός 

Με τον όρο υλικό νοείται κάθε πηγή μάθησης, πληρο¬ 
φόρησης και γνώσης σε έντυπη, οπτικοακουστική, ηλε¬ 
κτρονική, μαγνητική ή οιαδήποτε άλλη μορφή, όπως π.χ. 
βιβλία ή έντυπες μονογραφίες, Περιοδικά, Εφημερίδες, 
Ανάτυπα / Φυλλάδια, Φωτοαντίγραφα, σπάνιες εκδόσεις, 
χειρόγραφα, βιντεοκασέτες, δίσκοι μουσικής / Οϋ’δ, κα¬ 
σέτες μουσικής, σλάϊτς, ταινίες (κινηματογραφικές), αφί- 
σες, χάρτες / άτλαντες, φωτογραφίες, ηλεκτρονικό υλικό 
ήτοι πληροφορίες σε ηλεκτρονική ή μαγνητική ή μαγνη- 
τικά μέσα (Οϋ’8, δισκέτες, μικροφόρμες κ.ά.), εκπαιδευ¬ 
τικό / ψυχαγωγικό υλικό όπως επιτραπέζια παιχνίδια, εκ¬ 
παιδευτικά προγράμματα και οιοδήποτε άλλο υλικό. 

2.1.2. Εμπλουτισμός. 

Ο εμπλουτισμός των συλλογών της Δημόσιας Βιβλιοθή¬ 
κης έχει πάγιο και διαρκή χαρακτήρα, βασίζεται στην ελ¬ 
ληνική εκδοτική παραγωγή και συνεπικουρείται αναλόγως 
των ενδιαφερόντων της βιβλιοθήκης από την ξένη εκδο¬ 
τική παραγωγή. 

Η χάραξη της πολιτικής ανάπτυξης των συλλογών και η 
επιλογή του υλικού γίνονται από τον Διευθυντή της Βιβλιο¬ 
θήκης, ο οποίος στο έργο του συνεπικουρείται από το 
υπόλοιπο προσωπικό. 

Για τη δημιουργία συλλογής άρτιας, αντιπροσωπευτικής 
και σύμφωνα με τις τοπικές ανάγκες και ιδιαιτερότητες, 
λαμβάνονται υπόψη μεταξύ άλλων: 

-Ισομερής ανάπτυξη ή και κάλυψη, όλων των θεματικών 
κατηγοριών του υλικού που διαθέτει η βιβλιοθήκη. 

-Περαιτέρω ανάπτυξη όσων συλλογών θεωρούνται 
κατά περίπτωση σημαντικότερες. 

-Γνώση των ενδιαφερόντων, των απαιτήσεων και των 
προτάσεων των χρηστών καθώς και διαφόρων κοινωνικών 
ομάδων και μειονοτήτων. 

-Η συγκρότηση και ανάπτυξη συλλογών τοπικού ενδια¬ 
φέροντος. 

Η υλοποίηση των παραπάνω στόχων απαιτεί συνεχή 
ενημέρωση των υπευθύνων, οι οποίοι για το σκοπό αυτό 
πρέπει να συμμετέχουν και παρακολουθούν σχετικά συνέ¬ 
δρια, ημερίδες, σεμινάρια, εκθέσεις κ.λπ. 

Ο εμπλουτισμός των συλλογών της Δημόσιας Βιβλιοθή¬ 
κης γίνεται με αγορές, δωρεές, ανταλλαγές και υποχρεω¬ 
τική κατάθεση αντιτύπων. 

Ειδικότερα ισχύουν τα εξής: 

α) Αγορές: σύμφωνα με τις κείμενες διατάξεις. 

β) Δωρεές: η Διεύθυνση και η Εφορεία της βιβλιοθήκης 
είναι κατά τόπους αρμόδιες για την αποδοχή ή μη των δω¬ 
ρεών των συλλογών. 

γ) Ανταλλαγές: οι ανταλλαγές υλικού γίνονται με βάση 
τις υπάρχουσες εκδόσεις και τα πολλαπλά αντίτυπα με¬ 
ταξύ της Βιβλιοθήκης και άλλων φορέων, συλλόγων κ.α. 
από την Ελλάδα και το εξωτερικό. 

δ) Υποχρεωτική κατάθεση: Ισχύει το άρθρο 12 παρ. 4 
του Α.Ν. 1362/49, που ορίζει την εφαρμογή των διατά¬ 
ξεων περί υποχρεωτικής κατάθεσης αντιτύπων για όλες 
τις Δημόσιες Βιβλιοθήκες, όσον αφορά τους συγγραφείς, 
τυπογράφους, λιθογράφους και εκδότες κάθε εντύπου, 
που εκδίδεται στην περιοχή της Βιβλιοθήκης. 

2.2. Επεξεργασία 

Όλες οι Βιβλιοθήκες, για την επεξεργασία του υλικού 
τους, πρέπει να ακολουθούν τους βιβλιογραφικούς κανό¬ 
νες και τα διεθνή πρότυπα και να εναρμονίζονται πλήρως 
με την εθνική βιβλιογραφία. 

Ειδικότερα, για τη δημιουργία συλλογικού καταλόγου, οι 
Κεντρικές Βιβλιοθήκες θα παρέχουν οδηγίες και θα συ¬ 
ντονίζουν κάθε τι που βοηθά στη δημιουργία του. 

Οι Βιβλιοθήκες για σπάνιες και ειδικές συλλογές, μερι¬ 
μνούν ειδικότερα για την συντήρηση του υλικού τους, 
όπως και την πρόσβαση του κοινού προς αυτές. 

2.2.1. Απόσυρση υλικού 

Κάθε Βιβλιοθήκη έχει τη διακριτική ευχέρεια, το υλικό 
που αποσύρει να το διαθέσει σε άλλες Βιβλιοθήκες ή φο¬ 
ρείς, σε βαθμό που μπορεί να χρησιμοποιηθεί. 

Όσον αφορά τις διαδικασίες καταστροφής, πρέπει να 
ακολουθούνται οι κείμενες διατάξεις (αριθ. διάταξης 
κ.λπ.). 


2.3. Εξυπηρέτηση κοινού. 

Η Δημόσια Βιβλιοθήκη για την εξυπηρέτηση των χρη¬ 
στών της, διαμορφώνει και λειτουργεί κατάλληλους χώ¬ 
ρους, όπως αναγνωστήρια, ανοιχτά βιβλιοστάσια, αίθου¬ 
σες πολυμέσων κ.λπ. 

2.3.1. Χρήστες 

Κάθε πολίτης έχει πρόσβαση οίη Δημόσια Βιβλιο¬ 
θήκη. 

Κάθε χρήστης, ο οποίος δανείζεται υλικό της Βιβλιοθή¬ 
κης, εφοδιάζεται με κάρτα μέλους, βάσει των στοιχείων 
της ταυτότητάς του ή του κηδεμόνα του. 

Η κάρτα μέλους εκδίδεται δωρεάν. Σε περίπτωση απώ¬ 
λειας, μπορεί να οριστεί το ποσό που απαιτείται για έκ¬ 
δοση νέας κάρτας. 

2.3.2. Δανεισμός 

Το υλικό της Δημόσιας Βιβλιοθήκης είναι κατά βάση 
διαθέσιμο για δανεισμό είτε για επιτόπια χρήση. 

Η κάθε Βιβλιοθήκη έχει τη διακριτική ευχέρεια να περιο¬ 
ρίζει το δανεισμό μέρους της συλλογής της. 

Ο δανεισμός κάθε έντυπου υλικού γίνεται δωρεάν, αλλά 
για το μη έντυπο υλικό η Βιβλιοθήκη μπορεί να καθορίζει 
ιδιαίτερες διαδικασίες δανεισμού. 

Η Βιβλιοθήκη είναι υπεύθυνη για τον καθορισμό των 
επιμέρους διαδικασιών δανεισμού των συλλογών της (χρο¬ 
νικό διάστημα δανεισμού, απώλεια, πρόστιμα κ.λπ.). 

2.3.3. Κεντρικές βιβλιοθήκες 

Οι Δημόσιες Κεντρικές Βιβλιοθήκες υποχρεούνται να 
εξασφαλίζουν: 

-Ανάπτυξη των συλλογών τους, έτσι ώστε να ανταπο 
κρίνονται στην ευρύτητα των αρμοδιοτήτων που έχουν 
στην περιοχή. 

-Παροχή υπηρεσιών, στον τομέα της αρμοδιότητάς 
τους. 

-Κατευθύνσεις και οδηγίες σε Βιβλιοθηκονομικά θέ¬ 
ματα των Βιβλιοθηκών της περιοχής τους, δικτύωση με τις 
βιβλιοθήκες της περιοχής, συνεργασία με τις άλλες κε¬ 
ντρικές βιβλιοθήκες της χώρας. 

-Δημιουργία και λειτουργία δανειστικών κέντρων. 

Παράλληλα, οι Κεντρικές Δημόσιες Βιβλιοθήκες μπο 
ρούν να αναλαμβάνουν οργάνωση εκπαιδευτικών προ¬ 
γραμμάτων και συνεδρίων, να παρέχουν ειδικές υπηρε¬ 
σίες σε ΟΤΑ και άλλους φορείς καθώς και ό,τι άλλο εντάσ¬ 
σεται στις ευρύτερες αρμοδιότητές τους. 

3. Οι Δημόσιες Βιβλιοθήκες σε συνεργασία με το Τμήμα 
Βιβλιοθηκών μπορούν να εισηγηθούν την αναθεώρηση 
του κανονισμού λειτουργίας, με διατυπωμένες και αιτιο¬ 
λογημένες προτάσεις καθώς και αιτήματα που έχουν προ- 
κύψει από τις Βιβλιοθήκες ή και τους χρήστες των βιβλιο¬ 
θηκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1998 

Ο ΥΠΟΥΡΓΟΣ 

ΓΕΡ. Δ. ΑΡΣΕΝΗΣ 

Αριθ. 33515 (6) 

Τροποποίηση της 33368/27.4.98 υπουργικής απόφασης 

“Εκτακτη οικονομική ενίσχυση ανέργων Βορειοκεντρι- 

κής Εύβοιας". 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 "Περιορισμός και βελτίωση της αποτελεσματι- 
κότητας των κρατικών δαπανών" (Α38). 

3. Την υπ’ αριθμ. 33368/27.4.98 υπουργική απόφαση 
“Έκτακτη οικονομική ενίσχυση ανέργων Βορειοκεντρικής 
Εύβοιας". 

4. Την υπ’ αριθμ. 975/2.6.98 απόφαση του Δ.Σ. του 
ΟΑΕΔ (αριθμ. συνεδρ. 22/2.6.98), που μας υποβλήθηκε 
με το υπ’ αριθ. Β 110709/9.6.98 έγγραφό του, αποφασί¬ 
ζουμε: 

Τροποποιούμε την υπ' αριθμ. 33368/27.4.98 απόφασή 
μας, ως εξής: 

α) Την διαγραφή της πρότασης Β παραγράφου, η οποία 
αναφέρει: 

«Η καταβολή θα γίνει με υποβολή ονομαστικών κατα¬ 
στάσεων για τα 541 άτομα" και 

β) Την συμπλήρωση με προϋπόθεση αριθμ. 4. 

4. Να έχουν πραγματοποιήσει κατά τα έτη 1996 ή 1997 
από 15 έως 125 ημερομίσθια στην ασφάλιση του ΙΚΑ και 
να έχουν καταβληθεί οι εισφορές για τους κλάδους του 
ΟΑΕΔ. 

Κατά τα λοιπά ισχύουν τα όσα ορίζονται στην Υπουργική 
Απόφαση (33368/27.4.98). 

Από τις διατάξεις της παρούσας δεν προκαλείται δα¬ 
πάνη και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (περί δημοσίου λο¬ 
γιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 15013 Φ. 109.1 (7) 

Ίδρυση Πυροσβεστικού Κλιμακίου στις Καρυές Αγίου 
Όρους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 4 του Ν. 2612/1998 «Ανάθεση της δα¬ 


σοπυρόσβεσης στο Πυροσβεστικό Σώμα και άλλες διατά¬ 
ξεις» (Α' 112). 

β. Του άρθρου 11 παρ. 4 & 7 του Ν. 1481/1984 «Οργα¬ 
νισμός Υπουργείου Δημόσιας Τάξης» (Α' 152), όπως το 
άρθρο αυτό αντικαταστάθηκε από την παρ. 1 του άρθρου 
1 του Ν. 1590/1986. 

γ. Του άρθρου 1 παρ. 2 του Ν. 1590/1986 «Τροποποί¬ 
ηση διατάξεων του Ν. 1481/1984 «Οργανισμός Υπουρ¬ 
γείου Δημόσιας Τάξης και άλλες διατάξεις» (Α' 49). 

δ. Του άρθρου 2 αριθ. 26 και άρθρου 21 του Ν. 2594/98 
«Κύρωση ως Κώδικα του Σχεδίου Νόμου Οργανισμός 
Υπουργείου Εξωτερικών» (Α' 62). 

ε. Των άρθρων 3 έως 5 του Ν.Δ. 10/16.9.1926 «Περί 
Κυρώσεως του Καταστατικού Χάρτου Αγίου Όρους». 

στ. Του άρθρου 22 του Ν. 2362/95 «Περί Δημοσίου Λο¬ 
γιστικού κ.λ.π.» (Α' 247). 

ζ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

η. Του άρθρου 29 Α του Ν. 1558/1985 «Κυβέρνηση ι:αι 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1 παρ. 2 του Ν. 2469/1997 (Α' 38). 

θ. Της Α.Π.: Υ 728α/11.10.1996 απόφασης του Πρω¬ 
θυπουργού Κ. Σημίτη «Καθορισμός αρμοδιοτήτων του Ανα 

πληρωτή Υπουργού Εξωτερικών Γεωργίου Παπανδρέου» 
(Β' 955). 

ι. Της 1107147/1239/0006 Α74.10.1996 κοινής από¬ 
φασης του Πρωθυπουργού και Υπουργού Οικονομικών (Β' 
922). 

2. Το γεγονός ότι από τις διατάξεις της παρούσης από¬ 
φασης προκαλείται ετήσια οικονομική επιβάρυνση του 
Κρατικού Προϋπολογισμού που ανέρχεται στο ποσό των 
6.000.000 δρχ. περίπου. Η δαπάνη αυτή για το τρέχον οι¬ 
κονομικό έτος περιορίζεται στο ποσό των 3.300.000 δρχ. 
περίπου και δύναται να καλυφθεί από τις εγγεγραμμένες 
πιστώσεις στον προϋπολογισμό του Υπουργείου Δημόσιας 
Τάξης υπό Ε.Φ. 43-120 και ΚΑΕ 0721, 0722, 0822, 
0824, 0861, 1111, 1231 και 1321. Για δε τα επόμενα 5 
οικονομικά έτη η δαπάνη αυτή θα καλυφθεί από πιστώσεις 
που θα εγγραφούν στον ανωτέρω προϋπολογισμό, με 
αντίστοιχη μείωση άλλων λειτουργικών δαπανών. 

3. Την ανάγκη Ίδρυσης Πυροσβεστικού Κλιμακίου για 
την εξασφάλιση της πυροπροστασίας της ιεράς κοινότη¬ 
τας του Αγίου Όρους Άθως, αποφασίζουμε: 

Άρθρο 1 

Ίδρυση Πυροσβεστικού Κλιμακίου 

Ιδρύεται Πυροσβεστικό Κλιμάκιο στις Καρυές Αγίου 
Όρους, υπαγόμενο οργανικώς στην Πυροσβεστική Υπη- 

ρεσΐα Πολυγύρου, με την επιφύλαξη των αρμοδιοτήτων 
του Διοικητή Αγίου Όρους, όπως καθορίζονται στα άρθρα 
3 έως 5 του Ν.Δ. 10/16.9.1926 «Περί κυρώσεως του Κα¬ 
ταστατικού Χάρτου Αγίου Όρους». 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουνίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΌΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

ΑΝΑΠΛ. ΥΠΟΥΡΓ. ΕΞΩΤΕΡΙΚΩΝ 

ΓΕΩΡΠΟΣ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ 6Π * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 * 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 ·> 

Ν.ΠΑΔ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 * 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >< 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επσαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημαπκά γραμμάπα δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























